ΓΡΑΠΤΗ ΕΡΩΤΗΣΗ E-1914/99

υποβολή: Ria Oomen-Ruijten (PPE-DE) προς την Επιτροπή

(29 Οκτωβρίου 1999)

Θέμα: Η εφαρμογή του κανονισμού σχετικά με την εγγραφή στα νηολόγια και την εκμετάλλευση ορισμένων τύπωνποηχητικών αεροπλάνων

1. Ευσταθεί η είδηση που δημοσίευσε, στις 10 Σεπτεμβρίου 1999, η εφημερίδα Financial Times σχετικά με την πορεία των διαπραγματεύσεων με τις ΗΠΑ, όσον αφορά τη χορήγηση αδείας εκμετάλλευσης σε αεροπλάνα εφοδιασμένα με διατάξεις ηχομόνωσης;

2. Γνωρίζει η Επιτροπή ότι στις 16 Σεπτεμβρίου 1998, το Ευρωπαϊκό Κοινοβούλιο ενέκρινε, με ειδική πλειοψηφία, κανονισμό ο οποίος στόχευε στην από 1ης Απριλίου 2002 απαγόρευση της λειτουργικής εκμετάλλευσης στα αεροδρόμια της Κοινότητας των επαναπιστοποιημένων αμερικανικών αεροσκαφών (κανονισμός 925/1999(1) του Συμβουλίου της 29ης Απριλίου 1999);

3. Για ποιό λόγο δεν τέθηκε σε ισχύ ο ως άνω κανονισμός εντός της τακτής προθεσμίας, με αποτέλεσμα να παρέχονται νέες δυνατότητες εκμετάλλευσης εντός της Ευρώπης των θορυβωδών αυτών αμερικανικών αεροσκαφών; Πού βασίζει η Επιτροπή μια τέτοια στάση; Η επίσκεψη του επιτρόπου Kinnock στην Επιτροπή Περιβάλλοντος, τον Ιούλιο του 1999, δεν προσέφερε την παραμικρή νομική βάση για αναβολή της θέσεως σε ισχύ ή τροποποίηση του κανονισμού.

4. Αντιλαμβάνεται η Επιτροπή τις προσπάθειες που καταβάλλουν τα κράτη μέλη από δημοσιονομική άποψη για την ηχομόνωση των περιοχών γύρο από τα μεγάλα εθνικά και περιφερειακά αεροδρόμια (εκ τωνστέρων) και ως εκ τούτου το συμφέρον που θα αποκόμιζαν τόσο τα κράτη όσο και οι πολίτες από μία στρατηγική με στόχο τον περιορισμό του θορύβου που προκαλούν τα αεροπλάνα (εκ των προτέρων);

5. Προς τι τόση επιείκεια έναντι της αμερικανικής αεροναυπηγικής βιομηχανίας; Με την παραμικρή διαμαρτυρία από πλευράς ΗΠΑ, αναστέλλεται ή αναβάλλεται η εφαρμογή της κοινοτικής νομοθεσίας.

6. Είναι σε θέση η Επιτροπή να παράσχει την εγγύηση ότι ο ως άνω ευρωπαϊκός κανονισμός (ο οποίος έχει άμεση ισχύ) θα τεθεί σε εφαρμογή το ταχύτερο δυνατόν;

(1) ΕΕ L 115 της 4.5.1999, σελ. 1.

Απάντηση της κας de Palacio εξ ονόματος της Επιτροπής

(3 Δεκεμβρίου 1999)

1. Το άρθρο των Financial Times της 10ης Σεπτεμβρίου 1999 αντικατοπτρίζει τη θέση που έλαβε η αμερικανική κυβέρνηση κατά τη διάρκεια των ακροάσεων, της 9ης Σεπτεμβρίου 1999, της επιτροπής του αμερικανικού Κογκρέσσου όσον αφορά τον κανονισμό περί της διάταξης μείωσης θορύβου και δεν αντικατοπτρίζει τις εκτιμήσεις της Επιτροπής για τις διαβουλεύσεις με τις Ηνωμένες Πολιτείες. Τούτο εκτίθεται λεπτομερώς

στην ανακοίνωσή της(1) της 29ης Σεπτεμβρίου 1999 προς τα άλλα κοινοτικά όργανα, σχετικά με την πρόοδο που σημειώθηκε στις διαβουλεύσεις με τις Ηνωμένες Πολιτείες για την εκπόνηση νέας γενεάς προτύπου για το θόρυβο, εφαρμοζόμενου σταποηχητικά αεριωθούμενα πολιτικά αεροσκάφη και μέτρων για τη σταδιακή κατάργηση των θορυβωδέστερωνποηχητικών αεριωθούμενων πολιτικών αεροσκαφών πουπάγονται στην κατηγορία του κεφαλαίου 3.

2. Η Επιτροπή είναι απολύτως ενήμερη ότι το Ευρωπαϊκό Κοινοβούλιο εξέδοσε, στις 16 Σεπτεμβρίου 1998, με βάση την έκθεση του κου Valverde Lopez, τη γνώμη του σε πρώτη ανάγνωση σχετικά με την πρόταση της Επιτροπής για οδηγία του Συμβουλίου για την εγγραφή στα νηολόγια και χρήση εντός της Κοινότητας ορισμένων τύπων αεριωθούμενωνποηχητικών πολιτικών αεροπλάνων, που έχουν τροποποιηθεί και για τα οποία έχει εκδοθεί εκ νέου πιστοποιητικό θορύβου, καθόσον συμμορφούνται με τα πρότυπα του τόμου Ι, δεύτερο μέρος, κεφάλαιο 3 του παραρτήματος 16 της σύμβασης για τη διεθνή πολιτική αεροπορία, τρίτη έκδοση(2).

3. Μολονότι η Επιτροπή εργάστηκε προς την κατεύθυνση της εφαρμογής του κανονισμού (ΕΚ) αριθ. 925/1999 του Συμβουλίου, της 29ης Απριλίου 1999(3) κατά την ημερομηνία που προβλεπόταν στις αρχικές της προτάσεις, δεν αντιτάχθηκε στην απόφαση του Σσυμβουλίου που ελήφθη ομόφωνα, στην συγκεκριμένη περίπτωση και χωρίς να δημιουργείται προηγούμενο, ώστε να αναβάλει την ημερομηνία εφαρμογής του κανονισμού κατά ένα έτος. Βάσει του πρώην άρθρου 189γ, εναπόκειτο στο Συμβούλιο να εγκρίνει τα μέτρα και συνεπώς να διασφαλίσει ότι η θέση του σχετικά με την έγκριση δεν ερχόταν σε αντίθεση με εκείνη του Ευρωπαϊκού Κοινοβουλίου: δεν ήταν η Επιτροπή εκείνη που έπρεπε να διασφαλίσει την έγκριση του Ευρωπαϊκού Κοινοβουλίου. Η Επιτροπή εξέφραζε πάντα την ανησυχία της όσον αφορά την προάσπιση της έγκρισης και της έναρξης ισχύος του εν λόγω κανονισμού, με σκοπό να διαφυλάξει τους στόχους που θέτει όσον αφορά το περιβάλλον.

4. Η Επιτροπή είναι ενήμερη για τις δημοσιονομικές προσπάθειες των κρατών μελών, καθώς και του ίδιου του κλάδου των αερομεταφορών για να διασφαλίσει καλύτερη συμβατότητα μεταξύ των δραστηριοτήτων των αερομεταφορών και της ποιότητας ζωής των ατόμων που ζουν γύρω από αεροδρόμια. Αυτός είναι ο λόγος για τον οποίο πρότεινε να παγώσει τις εξελίξεις για τη χρήση του θορυβωδέστερου τύπου αεροσκάφους, προκειμένου ναποστηρίξει τις συγκεκριμένες προσπάθειες.

5. και 6. Όπως εξήγησε ο αρμόδιος επίτροπος Μεταφορών και Ενέργειας στην πρόσφατη συνεδρίαση της επιτροπής για την περιφερειακή πολιτική, τις μεταφορές και τον τουρισμό, στις 12 Οκτωβρίου 1999, η προοπτική για μια θετική έκβαση το 2001 τωνφισταμένων εργασιών της Διεθνούς Οργάνωσης Πολιτικής Αεροπορίας (ΔΟΠΑ) προσφέρει στην Κοινότητα τη δυνατότητα να κάνει την στρατηγική επιλογή μεταξύ της θέσης σε ισχύ του κανονισμού στις 4 Μαΐου 2000, με επακόλουθο κίνδυνο αντιπαράθεσης που ενδεχομένως θέσει σε κίνδυνο την ανάπτυξη του νέου προτύπου της ΔΟΠΑ για το θόρυβο και της θέσπισης σε επίπεδο ΔΟΠΑ του προτύπου για το θόρυβο με αυξημένο περιβαλλοντικό κέρδος, εν συγκρίσει με τον κανονισμό. Εάν οι Ηνωμένες Πολιτείες επιβεβαιώσουν την προθυμία τους να συμβάλουν πλήρως στην επιτυχή ολοκλήρωση των εργασιών της ΔΟΠΑ για την ανάπτυξη του νέου προτύπου για το θόρυβο και των κανόνων για τη σταδιακή κατάργηση του θορυβωδέστερου αεροσκάφους πουπάγεται στην κατηγορία του κεφαλαίου 3, η Επιτροπή θα δεχότανπό ορισμένες συνθήκες να προτείνει περαιτέρω αναστολή της ημερομηνίας εφαρμογής του κανονισμού (ΕΚ) αριθ. 925/1999 του Συμβουλίου. Εντούτοις, η εν λόγω στρατηγική επιλογή εξαρτάται από τις εγγυήσεις που οι Ηνωμένες Πολιτείες θα είναι σε θέση να παράσχουν.

(1) COM(1999)452 τελικό.

(2) ΕΕ C 118 της 17.4.1998.

(3) ΕΕ L 115 της 4.5.1999.